לוחמי צה"ל, שב"כ ומג"ב פעלו בשעות הבוקר המוקדמות במחנה הפליטים ג'לזון ועצרו ארבעה מבוקשים החשודים במעורבות בפעילות טרור. כמו כן, הכוחות איתרו והחרימו אמצעי לחימה. במהלך הפעילות מספר מחבלים יידו אבנים לעבר הכוחות, שהגיבו באמצעים לפיזור הפגנות. במקביל, פעלו כוחות ימ"ס איו"ש וסיירת גולני בהובלת לוחמי חטיבת מנשה בעיר ג'נין ועצרו שלושה מבוקשים, במהלך הפעילות מחבלים פלסטינים פתחו אש מאסיבית מרכב חולף לעבר הלוחמים. בנוסף, כוחות הביטחון פעלו בכפר נאצרייה ועצרו מבוקש והחרימו רובה ציד, נשק מסוג קרלו ותחמושת. תשעה מבוקשים נוספים נעצרו ברחבי יהודה ושומרון על ידי כוחות הביטחון. על פי דיווחים פלסטינים, שני מחבלים נפצעו באורח קשה מירי צה"ל.
28 ביוני.
בפעילות לוחמי צה"ל בשעות הבוקר המוקדמות בעיר חברון נעצרו שלושה מבוקשים החשודים בפעילות טרור וכן אותרו שני רובי צייד ואמצעי לחימה נוספים. בנוסף, במהלך הפעילות מספר חשודים פלסטינים יידו אבנים לעבר הכוחות, שהגיבו באמצעים לפיזור הפגנות. במקביל, במהלך פעילות לוחמי צה"ל בכפר ג'בע למעצר שני מבוקשים נוספים, מחבלים פלסטינים חמושים פתחו בירי אל עבר כוחות צה"ל והשליכו מטעני חבלה לעברם. חמישה מבוקשים נוספים נעצרו ברחבי יהודה ושומרון על ידי כוחות הביטחון.
29 ביוני.
במהלך מבצע מעצרים של לוחמי יחידת דובדבן וסיירת גולני בעיר ג'נין בשעות הבוקר המוקדמות נעצרו שני מבוקשים החשודים בפעילות טרור. במהלך יציאת הכוחות מהעיר, לוחמי צה"ל ירו לעבר מספר מחבלים אשר השליכו מטעני חבלה לעברם. במהלך חילופי האש, נהרג מחבל מהזרוע הצבאית של הג'יהאד האסלאמי הפלסטיני שיידה מטעני חבלה אל עבר הכוחות. במקביל, במהלך פעילות לוחמי צה"ל במחנה הפליטים אל-עזה למעצר מבוקש נוסף ולאיתור אמצעי לחימה, זוהו מספר חשודים שיידו אבנים לעבר הכוח, שהגיב באמצעים לפיזור הפגנות וירי רוגר. שישה מבוקשים נוספים נעצרו בכפר סילואד על ידי כוחות צה"ל, יחד עם מספר אמצעי לחימה שאותרו במקום. ארבעה מבוקשים נוספים נעצרו ברחבי יהודה ושומרון על ידי כוחות הביטחון.
30 ביוני.
בפעילות לוחמי צה"ל בכפר נעלין בשעות הבוקר המוקדמות, נעצרו 2 מבוקשים החשודים במעורבות בפעילות טרור. בנוסף, פעלו כוחות הביטחון בעיירה ג'מעין להחרמת כספי טרור. במקביל, כוחות הביטחון פעלו במחנה הפליטים אל-עמרי ועצרו מבוקש נוסף. במהלך הפעילות מחבלים פלסטינים יידו אבנים ופתחו בירי לעבר הכוחות. מספר אמצעי לחימה הוחרמו ותשעה מבוקשים נוספים נעצרו ברחבי יהודה ושומרון על ידי כוחות הביטחון.
כמו כן, בעקבות מותו של פעיל הג'יהאד האסלאמי יום קודם לכן, מחבלים מהזרוע הצבאית של הארגון, פתחו בירי מאסיבי אל עבר מתפללים יהודים וכוחות צה"ל בקבר יוסף שליד שכם. בעקבות חילופי האש, מפקד חטיבת שומרון אל"ם רועי צוויג-לביא ושני מתפללים נפצע באורח קל. על פי דיווחים פלסטינים, מחבל אחד נפצע באורח קל.
יולי.
1 ביולי.
כוחות הביטחון פעלו בעיר דאהרייה בשעות הבוקר המוקדמות למעצר שני מבוקשים החשודים במעורבות פעילות טרור. במקביל, פעלו לוחמי צה"ל בעיר אל-יאמון ובמחנה הפליטים עסכר למעצר שני מבוקשים נוספים.
4 ביולי.
לוחמי צה"ל פעלו בערים רמאללה וביתוניא ועצרו שלושה מבוקשים החשודים בפעילות טרור במהלך הפעילות בעיר ביתוניא, חשודים יידו אבנים וזרקו בקבוקי תבערה לעבר הכוחות. בפעילות לוחמי ימ"ס איו"ש וסיירת גולני בעיר ג'נין, עצרו הלוחמים שני מבוקשים נוספים. במהלך הפעילות, מחבלים השליכו מטענים ופתחו בירי לעבר הלוחמים. בנוסף, הכוחות פעלו בכפרים שוויכה וצור ועצרו מבוקש נוסף ואיתרו והחרימו שני אקדחים ואמצעי לחימה נוספים שבעה מבוקשים נוספים נעצרו ברחבי יהודה ושומרון על ידי כוחות הביטחון.
6 ביולי.
24 מבוקשים החשודים בפעילת טרור נעצרו על ידי כוחות הביטחון ברחבי יהודה ושומרון, שלושה מהם נפצעו במהלך נוהל מעצר חשוד.
10 ביולי.
5 מבוקשים החשודים בפעילת טרור נעצרו על ידי כוחות הביטחון ברחבי יהודה ושומרון.
18 ביולי.
11 מבוקשים החשודים בפעילת טרור נעצרו על ידי כוחות הביטחון ברחבי יהודה ושומרון
19 ביולי.
11 מבוקשים החשודים בפעילת טרור נעצרו על ידי כוחות הביטחון ברחבי יהודה ושומרון
21 ביולי.
12 מבוקשים החשודים בפעילת טרור נעצרו על ידי כוחות הביטחון ברחבי יהודה ושומרון. בנוסף, לוחמי צה"ל החרימו רכב השימש לטרור עממי.
24 ביולי.
ב-24 ביולי 2022 כוח משותף של ימ"מ וסיירת גבעתי פעל למעצר מבוקשים בקסבה של שכם. הכוח הטיל מצור על בית בו התבצרו המחבלים והפעיל נוהל סיר לחץ. לוחמי הימ"מ ירו רקטות כתף מדגמי לאו ומטאדור על המבנה ואז טיהרו את הבית. בחילופי האש נהרגו לפחות 2 מחבלים חמושים, נפצעו 19 מחבלים נוספים ונתפסו אמצעי לחימה רבים.
26 ביולי.
ב-26 ביולי 2022 כוחות הנדסה קרבית הרסו את בתי המחבלים שביצעו את פיגוע הירי באריאל.
27 ביולי.
פלסטיני מעורער בנפשו, חוסיין קואריק, בן 59 מהכפר עוורתא, נורה לפי נוהל מעצר חשוד כשהתקרב לעמדה צבאית ליד שכם. כעבור יומיים נפטר מפצעיו.
29 ביולי.
אמג'ד נשאת אבו עליא, פלסטיני בן 16, נורה למוות בכפר אל-מוע'ייר, בעימות עם חיילים ומתנחלים ליד רמאללה.
אוגוסט.
2–5 באוגוסט.
ב-2 באוגוסט 2022 כוחות צה"ל, מג"ב ושב"כ עצרו את ראש הג'יהאד האסלאמי הפלסטיני ביהודה ושומרון, בסאם א-סעדי, מבכירי ארגון הטרור, במסגרת מבצע מעצרים בג'נין. במסגרת חילופי האש נהרג מחבל מהג'יהאד האסלאמי. סעדי, שנעצר יחד עם סייענו וחתנו בלב מחנה ג'נין, היה מי שהפך את מחנה הפליטים ג'נין למעוז טרור אוטונומי שהרשות הפלסטינית ומנגנוני הביטחון שלה חששו להיכנס אליו.
בעקבות המעצר הוכרז על מגבלות תנועה לימים אחדים בעוטף עזה, בשל התרעה לפיגוע נקמה של הג'יהאד האסלאמי. בהמשך נודע שזמן זה נועד גם להכנה שקטה לחיסול בכיר בארגון הטרור.
במקביל, כוחות הביטחון המשיכו במעצרי המבוקשים ביהודה ושומרון.
בימים שלאחר המעצר, הייתה כוננות ליד הגבול עם רצועת עזה. הוגבלה תנועה. ב-5 באוגוסט יזמה ישראל מתקפת מנע נגד יעדי הג'יהאד האיסלאמי, בהם סיכול ממוקד של תייסיר אל-ג'עברי, במסגרת מבצע עלות השחר.
6 באוגוסט.
במקביל למבצע עלות השחר ברצועת עזה, בשעות הלילה לוחמי צה"ל שב"כ ומג"ב עצרו ברחבי יהודה ושומרון 20 מבוקשים החשודים במעורבות בפעילות טרור בהם, 19 פעילי גא"פ.
7 באוגוסט.
בשעות הלילה עצרו לוחמי צה"ל שב"כ ומג"ב ברחבי יהודה ושומרון 19 פעילי טרור נוספים של הגא"פ, סה"כ במהלך מבצע עלות השחר נעצרו 39 פעילי טרור, מתוכם 38 פעילי גא"פ.
8 באוגוסט
ב-8 באוגוסט 2022 כוחות הנדסה קרבית הרסו את בתי המחבלים שביצעו את הפיגוע באלעד.
9 באוגוסט.
כוחות צה"ל וימ"מ הרגו את איברהים אל נאבלוסי, מפקד גדודי חללי אל-אקצא בשכם, ושני מחבלים נוספים. בחילופי האש נהרג כלב משטרה של הימ"מ.
15 באוגוסט.
לוחם בגדוד נחשון, שעסק באבטחת גדר ההפרדה באזור הכפר שוויכה שבשומרון, נורה למוות בידי חברו ליחידה, שחשד שהוא מחבל.
כריסטופר כריסטיאן קרסטן
כריסטופר כריסטיאן קרסטן (בשוודית: Christoffer Christian (או Kristofer Kristian) Karsten; 9 בספטמבר 1756 - 6 באוגוסט 1827) היה זמר אופרה שוודי. הוא היה סבה מצד האם של הבלרינה מארי טליוני.
ביוגרפיה.
קרסטן נולד באיסטאד. כשרון השירה שלו התגלה על ידי לואיזה אולריקה, נסיכת פרוסיה בשנת 1771, כששר לפניה בדרכו לביקור בברלין. היא התרשמה כל כך משירתו, שהעניקה לו הזדמנות ללמוד שירה בסטוקהולם.
קריירה.
בשנת 1773 הופיע לראשונה בהאופרה המלכותית השוודית בבולהוסט עם קרל סטנבורג ואליזבת אולין, בהצגת האופרה "Thetis och Phelée".
הוא עבד במקהלת האופרה עד שביצע את התפקיד הראשי הראשון שלו כאדוניס בבלט אופרה "אדוניס".
הוא למד בפוטנזה בקופנהגן, ועם שובו היה לזמר, שנחשב אולי למצליח ביותר בשוודיה יחד עם קרל סטנבורג עד 1806, נערץ בשל יפי קולו וגופו גם יחד. בשנת 1781, לרגל נישואיו, קיבל את וילה קנטון בדרוטנינגהולם, שם התגוררה משפחתו עד 1870. הוא נבחר לאקדמיה המלכותית השוודית למוזיקה והתמנה ל-Hovsångare ב-1787. ב-1791 קיבל את התואר מזכיר מלכותי.
בהופעת הבכורה שלו בשנת 1776 קיבל את הביקורת:
קרסטן וסטנבורג כיכבו כזמרים ראשונים במעלה בעידן גוסטב בשוודיה, והשלימו זה את זה, משום שלכל אחד מהם היה סגנון הופעה שונה": "בעוד שקרסטן טילטל בקולו העז, המצלצל, המשתלט את כל מערכת העצבים של מאזיניו, היסב להם עונג ותבע את הערצתם, חדרו צליליו הרכים, הרגישים, המלודיים של סטנבורג אל לבותיהם והציפו את עיניהם בדמעות אהדה והשתתפות."
קרסטן יצא גם למסעות קונצרטים. הוא שר בקופנהגן ב-1783, בברלין ב-1788, בלונדון ב-1792 ובפריז ב-1810–1811.
כשהאופרה המלכותיח השודית נסגרה (זמנית) ב-1806, נאלץ קרסטן לפרוש יחד עם שאר הצוות. לאחר פתיחתה המחודשת ב-1809, חזר להופעות אורח עד 1826.
תפקידים.